पाएं अपने शहर की ताज़ा ख़बरें और फ्री ई-पेपरडाउनलोड करें
उम्मेदाबाद कस्बे के जीनगरों के मोहल्लों में मंगलवार दोपहर अचानक इको कार में आग लग गई। आग लगते ही कुछ ही मिनटों में कार पूरी तरह से जलकर राख हो गई। कार में गैस सिलेंडर भी लगा था, जो आग लगने से जोरदार धमाके के साथ फट गया। हालांकि गनीमत रही कि कोई जनहानि नहीं हुई।
जानकारी के अनुसार उम्मेदाबाद निवासी गिरधारीलाल फुलवारिया कार को लेकर जालोर से आये थे। जिसके बाद घर के आगे खड़ी कर अपने घर में चले गए। लेकिन पीछे शॉर्ट सर्किट होने से अचानक कार में आग लग गई। करीब 15 मिनट में ही आग पूरी तरह से फैल गई एवं कार जलकर राख हो गई। सूचना पर उम्मेदाबाद चौकी प्रभारी रघुनाथराम समेत पुलिस भी पहुंची।
तेज धमाके के साथ फटा सिलेंडर
इको कार गैस पर चलाई जा रही थी, ऐसे में गैस टैंक भी लगा हुआ था। आग लगने के कुछ मिनटों के बाद तेज धमाका हुआ। तेज धमाके के साथ टंकी पूरी तरह से बिखरी गई। धमाका सुनकर आसपास के लोग भी घरों से बाहर दौड़कर निकल गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hne_Deva hin_Deva zho_Hant eng_Latn